CELEX: 31988D0626
Language: el
Date: 1988-12-12 00:00:00
Title: Απόφαση του Συμβουλίου της 12ης Δεκεμβρίου 1988 για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, όσον αφορά την αμοιβαία επιβολή δασμολογικών ποσοστώσεων για ορισμένους οίνους ποιότητας ( 88/626/ΕΟΚ )

Avis juridique important

|

31988D0626

Απόφαση του Συμβουλίου της 12ης Δεκεμβρίου 1988 για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, όσον αφορά την αμοιβαία επιβολή δασμολογικών ποσοστώσεων για ορισμένους οίνους ποιότητας ( 88/626/ΕΟΚ )  

Επίσημη Εφημερίδα αριθ. L 348 της 17/12/1988 σ. 0056

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 12ης Δεκεμβρίου 1988  για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, όσον αφορά την αμοιβαία επιβολή δασμολογικών ποσοστώσεων για ορισμένους οίνους ποιότητας  (88/626/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, στο πλαίσιο της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας (1) που υπογράφηκε στις 22 Ιουλίου 1972, τα δύο συμβαλλόμενα μέρη αναλαμβάνουν να προωθήσουν την επέκταση των αμοιβαίων εμπορικών συναλλαγών·  ότι είναι προς το συμφέρον της Κοινότητας να ευνοήσει, μέσω αμοιβαίων δασμολογικών παραχωρήσεων, τις συναλλαγές οίνου ποιότητας με την Αυστρία·  ότι η Επιτροπή διαπραγματεύτηκε σχετικά με το θέμα αυτό μια συμφωνία υπό μορφή ανταλλαγής επιστολών με τη Δημοκρατία της Αυστρίας· ότι πρέπει να εγκριθεί η συμφωνία αυτή,  ΑΠΟΦΑΣΙΖΕΙ:  Άρθρο 1  Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, όσον αφορά την αμοιβαία επιβολή δασμολογικών ποσοστώσεων για ορισμένους οίνους ποιότητας, εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει την συμφωνία δεσμεύοντας την Κοινότητα.  Βρυξέλλες, 12 Δεκεμβρίου 1988.  Για το Συμβούλιο  Ο Πρόεδρος  Π. ΡΟΥΜΕΛΙΩΤΗΣ  (1) ΕΕ αριθ. L 300 της 31. 12. 1972, σ. 2.